स्वतंत्र भरत की पहली स्वदेसी सरकार से अब तक सत्ता की पुश्तैनी पकड़ के लालच मे आमजनता को बराबर बांटा गया। पहले बहुसंख्यक व अल्पसंख्यक मे बांटे गये और फिर धार्मिक रूप से भी आपस मे अलग थलग कर दिए गये। सवर्णों व कुवर्णों मे बाटने से जब काम नही चला तो हमे जातिवादी बेडियों मे जकड़ दिया गया।स्थिति ऐसी बना दी गयी है कि आम नागरिक के मन में नफरत के बीज पड़ गए और एक दूसरे से समाजिक सरोकार का लेस मात्र ही बस दिखाई पड़ रहा है। यह संकीर्ण मानसिकता नहीं तो और क्या है, के अब अधिकांशतः लोग पार्टी की बात करते हैं देश की बात कम ही लोग करते हैं। हमारी पार्टी का नेता है तो सही है भले ही वह अपराध के दलदल में सर से पांव तक सना हो। यही कारण है के राजनैतिक बंदरबांट के खेल में प्रत्यक्ष या अप्रत्यक्ष रूप मे शामिल हो कर हम संकीर्णता के गुलाम हो चुके हैं। और हम आजाद भारत मे भी आपस मे बंट कर वोट बैंक बन कर रह गये हैं।